AS วิ่งแรง 9% รับ SABUY เทนเดอร์ราคา 18.50 บ. สูงกว่ากระดาน
AS วิ่งแรง 9% รับ SABUY ทุ่ม 7 พันล้าน ลุยเทนเดอร์หุ้นสามัญจำนวน 380.85 ล้านหุ้น ราคา 18.50 บาท สูงกว่ากระดาน พร้อมวอร์แรนต์ AS-W2 จำนวน 4.96 ล้านหน่วย ราคา 15 บาท คิดเป็น 75.40% ของหุ้นทั้งหมดใน AS
AS วิ่งแรง 9% รับ SABUY เทนเดอร์หุ้นจำนวน 380.85 ล้านหุ้น ราคา 18.50 บาท สูงกว่ากระดาน
30 มี.ค. 2566

ผู้สื่อข่าวรายงานว่า วันนี้(30มี.ค.66) ราคาหุบริษัท เอเชียซอฟท์ คอร์ปอเรชั่น จำกัด (มหาชน) หรือ AS อยู่ที่ระดับ 16.10 บาท บวก 1.30 บาท หรือ 8.78% ราคาสูงสุด 16.90 บาท ราคาต่ำสุด 16.10 บาท ด้วยมูลค่าซื้อขาย 177.85 ล้านบาท

โดยเช้าวันนี้บริษัท สบาย เทคโนโลยี จำกัด (มหาชน)  หรือ SABUY เปิดเผยว่า ตามที่ได้จัดประชุมคณะกรรมการบริษัทฯ ครั้งที่ 1/66 เมื่อวันที่ 17 ก.พ.66 ซึ่งได้มีมติให้มีการเพิ่มสัดส่วนการลงทุนในหุ้นสามัญ บริษัท เอเชียซอฟท์ คอร์ปอเรชั่น จำกัด (มหาชน)  หรือ AS จากจำนวนไม่เกินร้อยละ 21.23 เป็นไม่เกินร้อยละ 24.99 ของจำนวนหุ้นที่ออกและจำหน่ายได้แล้วทั้งหมดของ AS นั้น
โดยบริษัทฯรายงานว่าเมื่อวันที่ 29 มีนาคม 2566 บริษัทฯ ได้เข้าถือหุ้นสามัญของ AS เป็นจำนวน 125,861,258 หุ้น คิดเป็นสัดส่วนร้อยละ 24.84 ของจำนวนหุ้นที่ออกและจำหน่ายได้แล้วทั้งหมดของ AS
นอกจากนี้บริษัทฯ ได้จัดประชุมคณะกรรมการบริษัทครั้งที่ 5/66 ในวันที่ 30 มีนาคม 2566 โดยที่ประชุมคณะกรรมการบริษัทมีมติอนุมัติให้ลงทุนในหุ้นสามัญหมดของ AS โดยการทำคำเสนอซื้อโดยสมัครใจแบบมีเงื่อนไข (Conditional Voluntary Tender Offer) ในราคาหุ้นละ 18.50 บาท รวมไปถึง ใบสำคัญแสดงสิทธิของ AS ครั้งที่ 2 (AS-W2) ในราคาหุ้นละ 15 บาท และ/หรือการไปถึงใช้สิทธิแปลงสภาพของ AS-W2 ในราคาหุ้นละ 3.50 บาท
โดยบริษัทคาดว่าจำนวนหุ้น AS ที่จะทำคำเสนอซื้อ เป็นหุ้น AS จำนวนไม่เกิน 380,855,256 หุ้น มูลค่าหุ้นที่ตราไว้หุ้นละ 0.50 บาท ในราคาหุ้นละไม่เกิน 18.50 บาท คิดเป็นเงินทั้งสิ้นไม่เกิน 7,045,822,236 บาท และ AS-W2 จำนวนไม่เกิน 4,961,539 หน่วย ในราคาหน่วยละไม่เกิน 15.00 บาท คิดเป็นเงินทั้งสิ้นไม่เกิน 74,423,085 บาท
ขณะที่บริษัทจะใช้สิทธิแปลงสภาพซื้อหุ้นสามัญตาม AS-W2 ในราคาใช้สิทธิ 3.50 บาทต่อหุ้น คิดเป็นเงินทั้งสิ้นไม่เกิน 17,365,386.50 บาท ดังนั้น มูลค่าของรายการดังกล่าวจึงมีจำนวนรวมทั้งสิ้นไม่เกิน 7,137,610,707.50 บาท โดยหุ้นสามัญที่บริษัทจะได้รับจากการเข้าทำรายการนี้ในกรณีที่มีการใช้สิทธิตาม AS-W2 เต็มจำนวน จะคิดเป็น 75.40% ของหุ้นทั้งหมดใน AS ภายหลังการใช้สิทธิดังกล่าว
สำหรับ AS เป็นผู้ให้บริการด้านความบันเทิงออนไลน์ (Online Entertainment Service) ในภูมิภาคเอเชียตะวันออกเฉียงใต้โดยเป็นผู้น ในการให้บริการเกมออนไลน์(Game Online Operator) อันดับหนึ่งในประเทศไทยและประเทศสิงคโปร์ และอันดับสองในประเทศมาเลเซีย และประเทศเวียดนาม ปัจจุบัน AS ให้บริการเกมออนไลน์รวม 33 เกม ในประเทศไทย ประเทศสิงคโปร์ประเทศมาเลเซีย ประเทศฟิลิปปินส์ ประเทศเวียดนาม และประเทศอินโดนีเซีย
การสร้างพันธมิตรกับกลุ่ม AS ซึ่งเป็นผู้นeในการให้บริการเกมออนไลน์ในภูมิภาคเอเชียตะวันออกเฉียงใต้ ให้บริการเกมออนไลน์ทั้งบนระบบ PC และ Mobile Phone จำนวนกว่า 33 เกม ใน 5 ประเทศมีเกมทั้งในรูปแบบ MMORPG, FPS และ Casual Game โดยให้บริการในลักษณะ Free to Play และมีการขายสิ่งของต่าง ๆ ภายในเกม ซึ่งเป็น Platform ที่ท ให้เกิด Micro-transaction และลูกค้าที่มีการซื้อซ้ำ (Repeat Customer) จำนวนมาก ซึ่งทำให้เกิดการใช้บริการช ระเงิน และสร้างฐานข้อมูลของ
ลูกค้าเป็นจำนวนมาก ซึ่งจะเปิดโอกาสให้บริษัทฯ สามารถขยายระบบนิเวศทางธุรกิจของบริษัทฯจากการเข้าถึงฐานลูกค้าที่ใหญ่ขึ้น และสามารถนำเสนอสินค้าและบริการได้หลากหลายมากขึ้นขณะที่ SABBUY ระบุว่าแหล่งเงินที่ใช้จะมาจากวงเงินสินเชื่อของสถาบันการเงิน